สวัสดีค่ะ หนูจับเจอก้อนเนื้อตรงปากช่องคลอด แต่ไม่มีอาการเจ็บ หรือด ปวดใดใดทั้งสิ้น ไม่ทราบว่าอันตรายมั้ยคะ
สวัสดีค่ะ ก้อนที่ปากช่องคลอด อาจเป็น1.หากอยู่ที่บริเวณแคม อาจเป็น ถุงน้ำของต่อมบาร์โธลิน ซึ่งจะคลำได้เป็นก้อนนิ่ม ไม่เจ็บ ไม่ปวด แต่หากเกิดการอักเสบติดเชื้อ ก็จะทำให้มีอาการเจ็บและปวดได้นอกจากนี้ อาจเป็นซีสต์ของต่อมผลิตไขมันที่อยู่ใต้ผิวหนัง (sebaceous gland) ของบริเวณแคมใหญ่ หรือเนื้องอกของต่อมบาร์โธลินก็ได้2. ซีสต์ของช่องคลอด (vaginal cyst) เช่น inclusion cyst, Gartner' duct cyst, urothelia cyst ซึ่งอาจพบเป็นมาแต่กำเนิด หรือเกิดตามหลังการคลอดบุตรและผ่าตัดบริเวณอวัยวะเพศภายนอก3. ติ่งเนื้อธรรมดาของช่องคลอด4. หูดหงอนไก่ จะคลำได้เป็นตุ่มก้อนที่ผิวมีลักษณะขรุขระ เกิดจากการติดเชื้อไวรัส ซึ่งติดต่อจากการมีเพศสัมพันธ์5. มดลูกหย่อนตัวหรือมดลูกต่ำ หรือช่องคลอดที่หย่อนตัวลง มักพบในผู้ที่เคยคลอดลูกมาหลายคน มีน้ำหนักตัวมาก หรือในผู้สูงอายุ6. ก้อนเนื้องอกและมะเร็งของอวัยวะเพศภายนอก แต่พบได้น้อยมากมากหากก้อนมีขนาดโตขึ้นเรื่อยๆ หรือเพิ่มจำนวนมากขึ้น หรือทำให้เกิดอาการเจ็บ ปวด แนะนำควรไปพบสูติ-นรีแพทย์เพื่อตรวจวินิจฉัยค่ะ